Source: http://finlex.fi/fi/laki/ajantasa/kumotut/1954/19540277
Timestamp: 2019-06-25 11:48:58+00:00

Document:
Kumottu säädös Asetus vaarallisten rikoksenuusijain… 277/1954 - Ajantasainen lainsäädäntö - FINLEX ®
Olet tässä: Finlex › Lainsäädäntö › Ajantasainen lainsäädäntö › Vanhentuneet ajantasaiset › 21.6.1954/277
21.6.1954/277
Asetus vaarallisten rikoksenuusijain eristämisestä annetun lain täytäntöönpanosta ja soveltamisesta (kumoutunut)
Tämä asetus on kumoutunut, ks. L 786/2005.
Oikeusministerin esittelystä säädetään vaarallisten rikoksenuusijain eristämisestä 9 päivänä heinäkuuta 1953 annetun lain (317/53) 21 §:n nojalla:
1 § (11.6.1971/447)
Pakkolaitokseen eristämistä koskevassa jutussa virallinen syyttäjä tai tuomioistuin voi hankkia rikosseuraamusvirastolta siellä ehkä olevat syytettyä koskevat asiakirjat, jos on oletettavissa, että niistä saataisiin selvitystä syytetyn henkilöstä. Lainvoimaisen tuomion antaneen tuomioistuimen on palautettava asiakirjat rikosseuraamusvirastolle. (26.7.2001/674)
2 § (12.2.1993/188)
Päätettyään hankkia terveydenhuollon oikeusturvakeskuksen lausunnon lisäselvityksen saamiseksi syytetyn henkilöstä tuomioistuimen on viipymättä toimitettava syytettyä koskevat asiakirjat oikeusturvakeskukselle. Oikeusturvakeskus määrää yhden tai useamman lääkärin tai psykologin viipymättä suorittamaan tutkimuksen ja toimittamaan lausuntoehdotuksensa oikeusturvakeskukselle. Lausuntonsa ohessa oikeuasturvakeskuksen on lähetettävä tuomioistuimelle mainittu lausuntoehdotus ja samalla palautettava syytettyä koskevat asiakirjat.
3 § (11.6.1971/447)
4 § (11.6.1971/447)
5 § (11.6.1971/447)
6 § (11.6.1971/447)
7 § (11.6.1971/447)
Vankilaoikeuden tulee ryhtyä tarpeellisiin toimiin päätöstensä täytäntöönpanemiseksi, ja on asianomaisten viranomaisten annettava siihen virka- apua.
9 § (26.7.2001/674)
Vankilaoikeuden puheenjohtajan ja jäsenten on, sen mukaan kuin vankilaoikeus määrää, vuosittain tarkastettava pakkolaitokset sekä annettava tarkastuksesta kertomus oikeusministerille, rikosseuraamusvirastolle ja vankilaoikeudelle.
Vankilaoikeus kokoontuu puheenjohtajan kutsusta, milloin hän katsoo sen tarpeelliseksi, tai kaksi jäsentä sitä vaatii.
Vankilaoikeuden käsiteltävät asiat on puheenjohtajan esiteltävä, ja on niistä pidettävä pöytäkirjaa, jonka puheenjohtaja ja yksi oikeuden jäsen tarkistavat.
Vankilaoikeuden jäsen, joka ei ole tehnyt tuomarinvalaa, vannokoon sen vankilaoikeudessa tai Helsingin kaupungin raastuvanoikeudessa.
Vankilaoikeus ottaa avukseen sihteerin, jonka tulee suorittaa ne tehtävät, mitkä vankilaoikeus tai sen puheenjohtaja määrää.
12 § (1.12.1989/1043)
Vankilaoikeuden puheenjohtajan ja jäsenten palkkiot vahvistaa oikeusministeriö saatuaan valtiovarainministeriön lausunnon. Sihteerin palkkion vahvistaa vankilaoikeus.
Tämä asetus tulee voimaan 1 päivänä heinäkuuta 1954, jolloin vaarallisista rikoksenuusijoista annetun lain täytäntöönpanosta 27 päivänä toukokuuta 1932 annettu asetus (181/32) lakkaa olemasta noudatettavana.
11.6.1971/447:
1.12.1989/1043:
12.2.1993/188:
26.7.2001/674:
1 § 2 § 3 § 4 § 5 § 6 § 7 § 8 § 9 § 10 § 11 § 12 § 13 § Muutossäädösten voimaantulo ja soveltaminen:11.6.1971/447:1.12.1989/1043:12.2.1993/188:26.7.2001/674:

References: tuomioistuin 
 § 2
 § 3
 § 4
 § 5
 § 6
 § 7
 § 8
 § 9
 § 10
 § 11
 § 12
 § 13